 1 ሰነ 2020 ምንጪ ስእሊ, Hagos GodefayTwitter መግለጺ ስእሊ, ካብ ትግራይ ወጻእ ጸኒሐን ናብ መቐለ ዝኣትዋ መካይን ኣብ ኬላታት ጸረ ባክቴሪያ ተነጺጉለን መራሕቲ መኪናን ተሓጋገዝቶምን ዋዒ ሰብነቶም ተዓቂኑ ይኣትው ን14 መዓልታት ድማ ኣብ ፈሊኻ መጽንሒ ማእከል ይውሸቡ ኣብ መላእ ዓለም ክሳብ ሕጂ ምኽንያት ሞት 373,354 ሰባት ኮይኑ ዘሎ ለበዳ ኮሮናቫይረስ ዝኾነ ዓይነት ክታበት ይኹን መድሓኒት ከይተረኸቦ ሓሙሽተ ወርሒ ኣቑጺሩሎ ኣብ ኣፍሪቃ እታ ናይ መወዳእታ ብኮሮናቫይረስ ዝተለኸፉ ሰባት ምርካባ ዝሓበረት ሌሴቶ ኮይና ካብ 14 ጥሪ 2020 ጀሚሩ ዝርግሐ እዚ ለበዳ ኣብ ኣፍሪቃ ብሰፊሑ ተዘርጊሑ ይርከብ ብ12 መጋቢት 2020 ዝተረኸበ ውልቀሰብ ጃፓናዊ ኮይኑ ኣብቲ እዋን ናብ ዝተፈላለያ ከተማታት እታ ሃገር ተንቀሳቒሱ ስለ ዝነበረ ዓብዪ ስግኣት ፈጢሩ ሰባትውን ክስንብዱ ተራእዩ ነይሩ ድሕሪዚ ኣብ ውሽጢ ክልተ ሰሙን ኣብ ዘይመልእ መንግስቲ ክልል ትግራይ ዝርግሐ እዚ ለበዳ ኣቐዲምካ ንምክልኻልን ንምቁጽጻርን ብዝብል ንኽልተ ሰሙን ዝጸንሕ ካብ ገጠር ናብ ከተማ ካብ ከተማ ናብ ገጠር ዝግበሩ ምንቅስቓሳት ዝግድብ ማእከላት መዘናግዒ ክዕጸው ዝእዝዝ ኣኼባታት ዝእግድ ኣዋጅ ህጹጽ ግዜ ብ25 መጋቢት 2020 ኣዊጁ ኣብቲ ክልል በዚ ምክንያት ንሰለስተ ኣዋርሕ ዝተናውሐ ኣዋጅ ህጹጽ ግዜ እናሃለወ እቲ ቫይረስ ናብ ውልቀሰባትን ናብ ሰብ ሞያ ሕክምናን ተላቢዑ ይርከብ ንምዃኑ መዓስ እንታይ ተገይሩ? 